Държавен вестник, бр. 98, 2019 г., стр. 43

БРОЙ  98	
Д Ъ Р Ж А В Е Н  В Е С Т Н И К 	
СТР.  43  
§ 13. Министерският съвет в 6-месечен 
срок от влизането в сила на закона приема 
подзаконовите нормативни актове по неговото 
прилагане. До приемането им се прилагат 
подзаконовите нормативни актове по при-
лагането на отменения Закон за марките и 
географските означения, доколкото не про-
тиворечат на закона. 
§ 14. Изпълнението на закона се възлага 
на председателя на Патентното ведомство.
Законът е приет от 44-то Народно събра-
ние на 28 ноември 2019 г. и е подпечатан с 
официалния печат на Народното събрание.
Председател на Народното събрание: 
Цвета Караянчева
9167
РЕШЕНИЕ
във връзка с разискванията по питане от 
народния представител Антон Кутев към 
министъра на културата Боил Бaнoв относно 
политиките на правителството за гарантиране 
свободата на словото в България
Народното събрание на основание чл. 90, 
ал. 2 от Конституцията на Република България 
и чл. 105, ал. 1 от Правилника за организа-
цията и дейността на Народното събрание
Р Е Ш И :
1. Възлага на Министерския съвет в срок 
до 31 март 2020 г. да предложи на Народното 
събрание план за развитието на медийната 
среда в България, който да съдържа и модел 
за финансиране на обществените медии, га-
рантиращ финансовата и редакционната им 
независимост.
Решението е прието от 44-то Народно съб­
рание на 6 декември 2019 г. и е подпечатано 
с официалния печат на Народното събрание.
Председател на Народното събрание: 
Цвета Караянчева
9410
РЕШЕНИЕ
за прекратяване пълномощията на народен 
представител
Народното събрание на основание чл. 72, 
ал. 1, т. 1 и ал. 2 от Конституцията на Репуб­
лика България
Р Е Ш И :
Прекратява пълномощията на Диана Ди-
мова Саватева като народен представител от 
Втори изборен район – Бургаски.
Решението е прието от 44-то Народно съб­
рание на 11 декември 2019 г. и е подпечатано 
с официалния печат на Народното събрание.
Председател на Народното събрание: 
Цвета Караянчева
9474
КОНСТИТУЦИОНЕН СЪД
РЕШЕНИЕ № 9 
от 5 декември 2019 г.
по конституционно дело № 8 от 2019 г.
Конституционният съд в състав: председа-
тел: Борис Велчев, членове: Георги Ангелов, 
Анастас Анастасов, Гроздан Илиев, Мариана 
Карагьозова-Финкова, Константин Пенчев, 
Таня Райковска, Надежда Джелепова, Пав-
лина Панова, Атанас Семов, Красимир Вла-
хов, при участието на секретар-протоколиста 
Полина Пешева разгледа в закрито заседание 
на 5 декември 2019 г. конституционно дело 
№ 8/2019 г., докладвано от съдията Надежда 
Джелепова.
Производството е по чл. 149, ал. 1, т. 2 и 
т. 4, предложение второ от Конституцията 
на Република България (Конституцията) във 
фазата за решаване на делото по същество.
Делото е образувано на 5.06.2019 г. по ис-
кане на президента на Република България 
за установяване на противоконституционност 
и несъответствие с чл. 1, изр. 2 от Протокол 
№ 1 към Конвенцията за защита на правата 
на човека и основните свободи (КЗПЧОС) и 
с чл. 17, пар. 2 от Всеобщата декларация за 
правата на човека на § 3, т. 1 относно чл. 39б, 
ал. 1, т. 1 в частта „или обект с национално 
значение по смисъла на Закона за устройство 
на територията“ от Закона за изменение и до-
пълнение на Закона за държавната собственост 
(ДВ, бр. 44 от 4.06.2019 г.) и за установяване 
на противоконституционност на § 4 от съ-
щия закон, с който се създава чл. 42а, ал. 3 
в Закона за държавната собственост (ЗДС).
Подателят на искането излага подробно 
съображенията си за нарушение на чл. 17, 
ал. 5 и чл. 4, ал. 1 от Конституцията, както и 
за несъответствие с чл. 1, изр. 2 от Протокол 
№ 1 към Конвенцията за защита на правата 
на човека и основните свободи и с чл. 17, 
пар. 2 от Всеобщата декларация за правата на 
човека на § 3, т. 1 относно чл. 39б, ал. 1, т. 1 в 
частта „или обект с национално значение по 
смисъла на Закона за устройство на терито-
рията“ от Закона за изменение и допълнение 
на Закона за държавната собственост (ДВ, 
бр. 44 от 4.06.2019 г.).
Според президента за разлика от дефиници-
ята за „национален обект“ (§ 1 от допълнител-
ните разпоредби (ДР) на ЗДС), която съдържа 
ясни критерии, на които трябва да отговаря 
един обект, за да е национален, понятието 
„обект с национално значение“ (§ 5, т. 62 от 
ДР на Закона за устройство на територията 
(ЗУТ) не съдържа такива критерии. Липсата 
на критерии, които да очертаят същностни 
характеристики на понятието „обект с наци-
онално значение“, не дава гаранции, че тази